b"\n_START_ARTICLE_\nMissulena bradleyi\n_START_SECTION_\nH\xc3\xa0bits i ver\xc3\xad\n_START_PARAGRAPH_\nMissulena bradleyi \xc3\xa9s negra, amb una \xc3\xa0rea blavosa p\xc3\xa0l\xc2\xb7lida sobre l'abdomen. Se les pot observar deambulant a la tardor i comen\xc3\xa7ament de l'hivern que busca de parella. En el seu despla\xc3\xa7ament de vegades cauen a les piscines particulars. Els casos de picades arriben a la xifra m\xc3\xa9s elevada durant aquest per\xc3\xadode. El cau es pot trobar amb el raspallat amb ramp\xc3\xad del s\xc3\xb2l fins que es troba una coberta de seda indicativa de l'entrada._NEWLINE_Els s\xc3\xadmptomes habituals d'una picada de Missulena bradleyi s\xc3\xb3n entumiment i formigueig al lloc de picada, aix\xc3\xad com una suor (diaforesi), mal de cap i n\xc3\xa0usees. Tot i que \xc3\xa9s l'esp\xc3\xa8cie m\xc3\xa9s verinosa del g\xc3\xa8nere Missulena, s\xc3\xb3n rars els casos de picades greus. Les seves picades documentades per la medicina no descriuen s\xc3\xadmptomes seriosos i no requereixen l'\xc3\xbas d'antiverins. El seu ver\xc3\xad t\xc3\xa9 unes toxines similars a la delta-atracotoxina dels hexat\xc3\xa8lids; i l'antiver\xc3\xad ha s'ha provat efica\xc3\xa7 en el tractament de picades severes de Missulena bradleyi. Comparat amb els hexat\xc3\xa8lids, tanmateix, Missulena bradleyi \xc3\xa9s molt menys agressiva en relaci\xc3\xb3 al \xc3\xa9ssers humans, i sovint pot donar picades seques, \xc3\xa9s a dir, sense ver\xc3\xad."